# Peirussa Grana

Peirussa Grana (Peyrusse-Grande en francés) qu'ei ua comuna occitana de Gasconha situada dens lo departament de Gers e la region d'Occitània, ancianament de Mieidia-Pirenèus.

## Geografia
### Perimètre deu territòri

Comunas confrontantas de Peirussa Grana :
| Sent Pèr d'Auvesias sus quauques desenats de mètres | Lupiac | Casaus |
| Peirussa Vielha | | Calhan |
| Gasatz e Vacarissa | Bassoas | |

## Toponimia

Peirussa Grana qu'es atestat en 1272, en latin, Petruccia. Lo nom de Peirussa, comun dab Peirussa Vielha, qu'es format deu latin petra dambe'u sufixe femenin -ucia < -ucea, de caractèr pejoratiu e aumentatiu. Lo sens que seré, segon Negre, de « tèrra peirosa »$^,$$^,$. Lo caractèr peirós de Peirussa de Massàs, enqüèra mens de Peirussa Vielha e de Peirussa Grana non sembla ua evidéncia. Pr'aquò, son de lòcs situats en posicion dominanta. Segon Delamarre, los Peirussa que venguen de petruciā, la proprietat de Petrucios, nom celtic atestat (latinizat en Petrucius); los noms qu'estón reinterpretats segon lo latin petra « pèira », dab lo sens de « terren peirós ». Malurosament, un nom celtic de persona qu'es generalament declinat de mei d'un biais (*Peirussac, Peirussan, Peirussaç, etc) e Delamarre non tròba que Pérusson (Perrusson en realitat), qui seré Petrucion, çò qui es ua error (Petrucion > *Pérus) mes qui es acceptable per Peirús o Peirueis.
La grafia Peiruça que sembla milhora, quin que sia l'etime.

## Istòria

* Au sègle XVIII, en mei de la parròpia de Peirussa, que i avè dens la comuna actuala autas duas parròpias (annèxas) : Guillamat o Guillamats (noms francés) au nòrd-nòrd-oèst e Sent Laurenç au sud-sud-èst.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2014 | 2026 | William Villeneuve | UMP, LR | agricultor |
| març de 2001 | 2014 | Aimé Villeneuve | | |
| abans 1981 | ? | Pierre Dupuy | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna qu'èra deu canton de Montesquiu ; qu'es adara deu canton de Fesensac (burèu centralizator : Vic de Fesensac).

## Demografia

modificar « persona »  v · d · m 
Evolucion demografica Populacion comunala actuala (2013): 153, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 942 | 987 | 1 072 | 1 010 | 1 250 | | 1 154 | 1 180 | 1 090 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 052 | 1 003 | 997 | 861 | 876 | 831 | 770 | 685 | 640 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 587 | 595 | 602 | 488 | 479 | 456 | 429 | 416 | 366 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 350 | 316 | 302 | 234 | 211 | 210 | 184 | 185 | 178 180 |
| 2009 | 2010 |
| 170 172 | 162 164 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion qu'èra de 160 abitants e la densitat qu'èra de 6,27 ab/km².

## Economia

Viticultura : Costalats de Sent Mont (AOVDQS)

## Véser tanben

* Comunas de Gers

## Ligams extèrnes

* Peirussa Grana suu site de l'Insee

## Nòtas e referéncias

* ↑ «grafia d'après la mapa de las comunas de Gers en gascon».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 528
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 162
* ↑ Ernest Nègre, Toponymie générale de la France, 1990-98, vol. I, p. 326, par. 5348
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 215, 304 e 361
* ↑ https://www.geoportail.gouv.fr/donnees/carte-de-cassini cercar a 32230 Peyrusse-Grande
* Portau de Gasconha